[{"text_idx": "#000006", "text": "Suhteliselt lu\u0308hikese aja jooksul on koor jo\u0303udnud Eesti naiskooride hulgas arvestatavale tasemele. Sa\u0308ravaimad rahvusvahelised saavutused on olnud peapreemia e grand prix S\u030ciauliai 7. rahvusvahelisel koorikonkursil ja I preemia konkursil (kategooria vo\u0303it) konkursil Varsovia Cantat 2018.Emajo\u0303e Laulikute repertuaar laieneb pidevalt, sisaldades nii eesti kui ka va\u0308lisautorite teoseid rahvaluule seadetest ooperikoorideni, kirikumuusikast levimuusika to\u0308o\u0308tlusteni, naiskooride ja laulupidude laulu-varasalve kuuluvast ra\u0308a\u0308kimata."}, {"text_idx": "#000008", "text": "Eesti koorilaulukultuuri edendamiseks seame endale u\u0308ha ko\u0303rgemaid muusikalisi eesma\u0308rke, mis va\u0308ljenduvad u\u0308heltpoolt no\u0303udliku repertuaari u\u0308ha professionaalsemas omandamises, uudisrepertuaari tellimises ja ettekandmises, teisalt ka meelelahutusliku ja uuendusmeelse koorilaulu vo\u0303imaluste kasutamises ja rikastamises."}, {"text_idx": "#000010", "text": "2009. ja 2014. aasta ja\u0308a\u0308vad Emajo\u0303e Laulikute ajalukku kui TuleTulemise aasta, mil koos Tartu Meeskooriga Akadeemiline Emajo\u0303gi vedasime eest Tartu laulupeo tule viimist Tartust Tallinna XXV U\u0308ldlaulupeole. 2009. aastal ajaloolisi veeteid pidi ja 2014. aastal \u2013 mil osales TuleTulemises 5000 lauljat-tantsijat \u2013 jalgratastel."}, {"text_idx": "#000011", "text": "2022. aasta kevadel u\u0308hendasime oma jo\u0303ud Tartu Tervishoiu Ko\u0303rgkooliga, et esindada kooli ametlikel u\u0308ritustel ja suurendada koorimuusika kui mo\u0303testatud vabaaja veetmise vormi kooli tudengite seas."}]